РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/42-16

4. фебруар 2016. године

Б е о г р а д

З А П И С Н И К

173. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 4. ФЕБРУАРА 2016. ГОДИНЕ

 Седница је почела у 16,30 часова.

 Седницом је председавао др Александар Мартиновић, председник Одбора.

 Седници су присуствовали чланови Одбора: Жарко Мићин, Мујо Муковић, заменик члана Верољуба Арсића, Драган Николић, Јасмина Обрадовић, заменик члана Биљане Пантић Пиље, Светислав Вукмирица, Жарко Обрадовић, Неђо Јовановић, Драган Половина, Тања Томашевић Дамњановић и Балинт Пастор.

 Седници нису присуствовали чланови Одбора: Бранка Јанковић, Петар Петровић, Мирко Чикириз, Гордана Чомић, Весна Бесаровић и Биљана Хасановић-Кораћ, као ни њихови заменици.

На предлог председника Одбора, једногласно (са 11 гласова за) је усвојен следећи

Д н е в н и р е д:

 1. Разматрање Предлога за доношење аутентичног тумачења одредбе члана 142. Закона о јавном информисању и медијима („Службени гласник РС“, бр. 83/14 и 58/15), који је поднела народни посланик Александра Томић.

Тачка дневног реда. Разматрање Предлога за доношење аутентичног тумачења одредбе члана 142. Закона о јавном информисању и медијима („Службени гласник РС“, бр. 83/14 и 58/15), који је поднела народни посланик Александра Томић.

Одбор је размотрио Предлог за доношење аутентичног тумачења одредбе члана 142. Закона о јавном информисању и медијима („Службени гласник РС“, бр. 83/14 и 58/15), који је поднела народни посланик Александра Томић.

Одбор је оценио да је Предлог за доношење аутентичног тумачења оправдан, припремио Предлог аутентичног тумачења и одлучио да га достави Народној скупштини.

Одбор је одлуку донео једногласно (са 11 гласова за).

 За представника Одбора у Народној скупштини одређен је др Александар Мартиновић, председник Одбора.

 Седница је завршена у 16,34 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић др Александар Мартиновић